
נוסח לא מתוקן
מושב ראשון
פרוטוקול מס'
מישיבת ועדת הכספים
יום שני, כ"ד באייר התשס"ו (22 במאי 2006), שעה 12:00

סדר היום: החלטת שכר שרים וסגני שרים (תיקון מס'), התשס"ו-‏2006

               החלטת גמלאות לנושאי משרה ברשויות השלטון (שרים ושאיריהם) (תיקון מס'), התשס"ו-2006
נכחו:
חברי הוועדה:יעקב ליצמן-היו"ר
                       אלי אפללו
                       דוד אזולאי
                       מגלי והבה
                       אמנון כהן
                       חיים אורון
                       סופה לנדבר
                       אבישי ברוורמן
                       אורית נוקד
                       מיכאל נודלמן
                       ניסן סלומינסקי
                       ראובן ריבלין
                       שלי יחימוביץ
                       ישראל כץ
                       מנחם בן-ששון
                       אלחנן גלזר
                       סטס מיסז'ניקוב
מוזמנים:         יעל כהן               ע' היועמ"ש, משרד רה"מ

                     רחל שרין             ע' היועמ"ש, משרד רה"מ

                     צביה שמעון          סמנכ"ל, משרד רה"מ
ייעוץ משפטי: הלית ברק
מנהל הוועדה: טמיר כהן
רשמת פרלמנטרית: יפעת שפרכר
החלטת שכר שרים וסגני שרים (תיקון מס'), התשס"ו-‏2006

החלטת גמלאות לנושאי משרה ברשויות השלטון (שרים ושאיריהם)

(תיקון מס'), התשס"ו-2006

הלית ברק:

בהמשך לדיוני ועדת המשנה של ועדת הכספים משבוע שעבר, הוצע בפניכם נוסח לתיקון החלטת שכר שרים וסגני שרים, והחלטת גמלאות לנושאי משרה ברשויות השלטון (שרים ושאיריהם). הנוסח הזה מביא לידי ביטוי את החלטת ועדת המשנה לעניין בקשתו של ראש הממשלה בדבר זכותו ללאחסן את חפציו, ובתנאי שמעונו הפרטי אינו ממומן על חשבון אוצר המדינה. הנוסח הזה מעגן הן את זכותו לאחסון חפצים על חשבון אוצר המדינה, הן את זכותו להובלה אל מעונו הפרטי וממנו, והן הובלות אל מקום האחסון וממנו. בנוסף לזה, כפי שביקשתם, תינתן תקופה של 3 חודשים מתום תקופת הכהונה כך שבאותה תקופה הוא יוכל להמשיך ולאחסן את חפציו באותו מקום, והן התייחסות לכך שאותה תקופת גרייס תינתן לאלמנתו של ראש הממשלה בפועל ולאלמנתו של ראש הממשלה לשעבר.

היו"ר יעקב ליצמן:

מי בעד החלטת שכר שרים וסגני שרים (תיקון מס'), התשס"ו-‏2006, והחלטת גמלאות לנושאי משרה ברשויות השלטון (שרים ושאיריהם) (תיקון מס'), התשס"ו-2006.

ה צ ב ע ה

בעד – פה אחד

אושר
